တံတားအို မှောင်ကို မလျှောက်နှင့်၊ စကားဆို တောင်လို မမောက်နှင့်

တံတားအို မှောင်ကို မလျှောက်နှင့်၊ စကားဆို တောင်လို မမောက်နှင့် သည် မြန်မာဆိုရိုးစကား ဖြစ်သည်။

အဓိပ္ပာယ်

တံတားအို မှောင်ကို မလျှောက်နှင့်၊ စကားဆို တောင်လို မမောက်နှင့် ဆိုသည်မှာ အန္တရာယ်ရှိနိုင်သော အခြေအနေများနှင့် ပတ်သက်၍ သတိပေးဆုံးမခြင်းဖြစ်သည်။

   တံတားအို မှောင်ကို မလျှောက်နှင့်: ဟောင်းနွမ်းဆွေးမြေ့နေသော တံတားကို ညအချိန်တွင် မမြင်မစမ်း လျှောက်မိပါက ပြိုကျခြင်း သို့မဟုတ် အပေါက်များတွင် ကျွံကျခြင်းကြောင့် ထိခိုက်ဒဏ်ရာ ရရှိနိုင်သည်ဟု ဆိုလိုသည်။
   စကားဆို တောင်လို မမောက်နှင့်: စကားပြောဆိုရာတွင် မဆင်မခြင်၊ မောက်မာစွာ ပြောဆိုပါက သူတစ်ပါး၏ အမျက်ဒေါသကို ခံရနိုင်ပြီး ရန်သူပင် ဖြစ်သွားနိုင်သည်ဟု ဆိုလိုသည်။

ဤဆိုရိုးစကားသည် အန္တရာယ်ရှိနိုင်သော အခြေအနေများကို ရှောင်ရှားရန်နှင့် စကားပြောဆိုရာတွင် သတိထားဆင်ခြင်ရန် အရေးကြီးကြောင်း သွန်သင်ထားသည်။

ကိုးကားချက်များ

   တံတားအို မှောင်ကို မလျှောက်နှင့်၊ စကားဆို တောင်လို မမောက်နှင့်၊ တံတားအို မှောင်ကို လျှောက်က ကျိုးတတ်သည်၊ စကားဆို တောင်လိုမောက် က ငြိုးတတ်သည်။ [၁၂၂၅-ခန့်] ဟံချုပ်။ ၂၁၈။
   စကားကျွံမည်ကို စိုးရိမ်ကြသောကြောင့်…တံတားအို မှောင်ကို မလျှောက်နှင့်၊ စကားဆို တောင်လိုမမောက်နှင့် ဟူသော စကားကို အတည်ရေးသားထားခဲ့ကြပေသတည်း။ [၁၂၉၁] နီမာ။ ၁၆၂။

ကိုးကား

Category:မြန်မာဆိုရိုးစကားများ